GiliGold/VAD_KnessetCorpus huggingface dataset:
איימי אבגר: אני רואה מקום להעלות נושאים חדשים, כמו שחברת הכנסת דיין ציינה, על סדר היום של הוועדה שעוסקת במעמד האישה, ואחר כך אני שמחה על העניין ועל הויכוח על המקום של בריאות האישה בדיון יותר מעמיק בוועדות אחרות.
איימי אבגר: בעיני, האפשרות שלנו להעלות נושאים ולהעלות את המודעות של החברות בוועדה למעמד האישה היא חשובה מאוד.
סאלח טריף: האם כשהקימו את הוועדה למעמד האישה ידעו שהיא הולכת לגעת במספר ועדות?
סאלח טריף: למה לא כתבו את הדברים במדוייק?
סאלח טריף: נראה לי שעדיין הכל מטושטש.
סאלח טריף: לפי הבקשה של יעל יש לנו סוגייה.
צבי ענבר: כאשר הוקמה הוועדה לקידום מעמד האישה, קבעו שזו ועדה שתפעל לקידום מעמד האישה.
צבי ענבר: לא קבעו, למשל, שזו ועדה לענייני נשים.
צבי ענבר: הכנסת ראתה לפניה מצב שבו אין שיוויון לנשים.
צבי ענבר: הוועדה הוקמה על מנת לדון בכל תחום שבו יימצא שהאישה מופלית לרעה ואין שיוויון בין האישה ובין הגבר.
צבי ענבר: הוועדה הוקמה על מנת לקדם לקראת שיוויון, למנוע אפלייה, להקטין פערים בכלכלה ובשוק העבודה כל אימת שיש סוגייה שמראה שיש פער בכלכלה ובשוק העבודה, ובאופן מפורש נאמר גם שהיא הוקמה להאבק באלימות כלפי נשים.
צבי ענבר: כל הסוגייה של אלימות היא בתחום סמכותה של ועדת החוקה, היא בתחום סמכותה של ועדת הפנים, אבל המאבק באלימות כלפי נשים נמצא בסמכותה של הוועדה למעמד האישה, כי זו תופעה בולטת שיש מקום למלחמה בה, שלא לדבר על המלחמה בעבדות נשים שזה זועק למלחמה טוטאלית.
צבי ענבר: כל הדברים האלה היו במחשבה של המחוקק שהקים את הוועדה.
צבי ענבר: כשמדובר בפערים בשוק העבודה, הסמכות היא בידי הוועדה למעמד האישה כי האישה עדיין מופלית לרעה.
צבי ענבר: נושא בריאות האישה זו סוגייה שהיא מיוחדת לנשים, בזה אין ספק, אבל אין מדובר פה בצורך בשיוויון, בצורך במניעת אפלייה.
דליה רבין-פילוסוף: למה?
דליה רבין-פילוסוף: על מה אנחנו נלחמים?
צבי ענבר: אלה נושאים שהם בתחום סמכותה של ועדת הבריאות.
דליה רבין-פילוסוף: למה כאשר ההבדל נוצר מהשוני בין המינים זה לא ישים לגבי בריאות?
צבי ענבר: רק אם מדובר בקיפוח.
דליה רבין-פילוסוף: אנחנו מטפלים בנושאים שהם ספציפיים לנשים בתחום של הבריאות, כאשר כתוצאה מהשוני יש גם קיפוח.
דליה רבין-פילוסוף: אנחנו לא מעלים נושאים שאנחנו לא מעוניינים לקדם אותם.
דליה רבין-פילוסוף: זה מביא לקיפוח בדיוק כמו בעבודה.
צבי ענבר: שם הוועדה נקבע כוועדה לקידום מעמד האישה ולא כוועדה לענייני נשים.
צבי ענבר: לא נאמר שהוועדה תעסוק בכל נושא הנוגע לנשים.
דליה רבין-פילוסוף: גם לא נאמר רווחת נשים.
דליה רבין-פילוסוף: אם אתה מתייחס לרווחה, אז רווחה זה גם בריאות נשים.
דליה רבין-פילוסוף: זה בדיוק אותו דבר.
דליה רבין-פילוסוף: בשנים האחרונות יש התפתחות אדירה בהסתכלות הרפואית על השוני בין גברים לנשים.
דליה רבין-פילוסוף: שמענו לא מזמן הרצאה של מומחית מארצות הברית, שסיפרה שהגיעו למסקנה שכל מבנה התא של לב האישה שונה, ושאת כל הנסיונות בארצות הברית בתרופות עושים על גברים ולא על נשים.
דליה רבין-פילוסוף: הכל רץ קדימה ומשתנה.
דליה רבין-פילוסוף: זה שכשהגדירו את מעמד האישה לא חשבו על זה, זה לא אומר שזה לא כלול בנושא של רווחת נשים.
דליה רבין-פילוסוף: צריך ללכת עם הרעיון קדימה.
דליה רבין-פילוסוף: יש הבדלים מעצם השוני בין אישה וגבר שמובילים לקיפוח.
צבי ענבר: יש הבדלים.
צבי ענבר: הרעיון מאחורי הוועדה היה לעסוק במניעת אפלייה והקטנת פערים.
דליה רבין-פילוסוף: אבל גם בבריאות אנחנו עוסקים בהקטנת פערים.
דליה רבין-פילוסוף: הכנסת תרופות לסל שהן ספציפיות לאישה זה הקטנת פער, זה מניעת קיפוח של נשים.
יעל דיין: אוסטרופורוזיס לא נחשב למחלה עד שלא נאבקנו.
סאלח טריף: אני לא יודע אם יש מחקר שמראה שמחלות תוקפות באופן לא שוויוני או שוויוני.
צבי ענבר: אני מוכן לקבל את זה שתפיסתי את הנושא שונה לחלוטין מתפיסת יושבת-ראש הוועדה לקידום מעמד האישה ומתפיסת יושבת-ראש ועדת המשנה.
צבי ענבר: לכן גם הצעתי ליושבת-ראש הוועדה, שכל עוד אנחנו עוסקים בשאלת תחום הסמכויות שבין הוועדות, אני תומך בגישת יושב-ראש ועדת העבודה והרווחה והבריאות שהנושא הוא בתחום סמכותו.
צבי ענבר: סמכותה של הכנסת לקבוע את תחום הסמכויות של הוועדות.
צבי ענבר: אני על זה לא מדבר.
צבי ענבר: מותר לכנסת לבוא ולהגיד: אני רוצה שכל ענייני הנשים יהיו בוועדה לענייני נשים.
צבי ענבר: יכולים באותה מידה לבוא ולהגיד שכל נושא שנוגע לחרדים יצא מתחום כל הוועדות, כל נושא הנוגע למיעוטים יצא מתחום הוועדות וכו'.
צבי ענבר: סמכותה של הכנסת לקבוע באיזו צורה היא רוצה לעבוד – לפי נושאים, כמו חינוך, עבודה וכו', או לפי מגזרים באוכלוסייה.
צבי ענבר: תחליט הכנסת.
צבי ענבר: אני בעניין הזה לא אומר אף מילה.
צבי ענבר: איך שהכנסת תגדיר, אני רק אבוא ואומר איך אני מבין את ההגדרה.
צבי ענבר: הסברתי איך אני מבין את ההגדרה כפי שהיא היום.
צבי ענבר: רוצה הוועדה למעמד האישה להתעסק בכל נושא הבריאות, תגיש הצעה לתיקון התקנון.
דליה רבין-פילוסוף: אתה אומר רווחה כן, אבל רווחה לא כולל בריאות.
צבי ענבר: אני אומר בכל מה שנוגע להקטנת פערים.
דליה רבין-פילוסוף: למה רווחה אצלו זה כולל בריאות, וכשמדובר ברווחת נשים זה לא כולל בריאות?
דוד לב: לא, הוועדה היא ועדת העבודה, הרווחה והבריאות.
יעל דיין: אתה הגדרת בדיוק נכון את סוג העיסוק על פי נושאים, או את סוג העיסוק הרוחבי שחוצה את הקווים.
יעל דיין: הוועדה במהותה היא ועדה רוחבית, זאת אומרת היא עוסקת בנשים ערביות, בנשים עולות וכן הלאה.
יעל דיין: זאת אולי הוועדה היחידה שהיא רוחבית.
יעל דיין: אין לנו מינסטוריון שמולו אנחנו עובדים.
יעל דיין: אנחנו עובדים מול כל המינסטריונים, בכל התחומים, כאשר הנושא המשותף הוא הנושא הרוחבי של נשים.
יעל דיין: יכול להיות שמלכתחילה היה צריך לשנות את השם מקידום מעמד האישה לענייני נשים.
יעל דיין: זה פשוט מכוער.
יעל דיין: זה לא קיים בשום מקום.
יעל דיין: אנחנו עלינו דרגה בזה שבמקום ענייני נשים, שזה נשמע כמו מחזור או משהו, אנחנו מדברים על מעמד האישה.
יעל דיין: הוועדה הזאת שונה מוועדות אחרות בזה שהיא רוחבית, היא עוסקת בכל התחומים שנוגעים לאישה.
יעל דיין: האם אפשר לקבל את ההגדרה שהוועדה היא רוחבית?
צבי ענבר: ודאי שאפשר.
צבי ענבר: אין ספק שהכנסת יכולה להחליט שהוועדה תדון בכל הנושאים הקשורים בנשים.
יולי יואל אדלשטיין: קטונתי להכנס לוויכוח המשפטי שהיה כאן, וגם אני לא בטוח שאנחנו כאן, תוך שתי דקות, יכולים לקבל את ההחלטות הערכיות.
יולי יואל אדלשטיין: אני חייב להלשין על הוועדה למעמד האישה שקיימה דיון בנושא ספורט.
יולי יואל אדלשטיין: אני לא זוכר שזבולון אורלב הגיש תלונה ליושב-ראש הכנסת.
יולי יואל אדלשטיין: השתתפתי גם בדיון עם נציגי המשטרה, שאני לא זוכר שדוד אזולאי הגיש תלונה ליושב-ראש הכנסת.
יולי יואל אדלשטיין: אני רוצה לפנות ליושב-ראש העבודה והרווחה בנסיון להבין למה דווקא הנושא הזה מעורר כזאת התנגדות.
יולי יואל אדלשטיין: אולי אפשר להגיע סוף סוף להסכמה.
דליה רבין-פילוסוף: הגענו הנה כי אי אפשר להסכים.
דוד לב: חברת הכנסת יעל דיין ביקשה את השינוי הזה, והיות והרשות המחוקקת מפקחת על הרשות המבצעת, במקרה הזה ועדת העבודה, הרווחה והבריאות מפקחת על משרד הבריאות, אני סבור שלא יהיה נכון להתחיל לפרק מוועדת העבודה או ממשרד כזה או אחר חלקים חלקים לכל מיני ועדות.
דוד לב: אני חושב שזה נכון שזה יישאר כאן.
דוד לב: הפירוק הזה הוא מלאכותי.
דוד לב: אם זה יקרה, מחר ועדת העבודה והרווחה תגיש בקשה ליושב-ראש הנכבדה הזאת להעביר את כל הנושא של הקטנת הפערים במאבק באלימות בנשים.
דוד לב: לצערי, חברת הכנסת דיין לעולם לא יודעת שובע והיא רוצה עוד ועוד ועוד.
דוד לב: זה עניין קואליציוני.
דוד לב: שתבקש מיושב-ראש הסיעה שלה לקבל את ועדת העבודה, הרווחה והבריאות.
דוד לב: אנחנו לא נדרוש להוציא משם את הנושא של הנשים החרדיות.
עבד-אלמאלכ דהאמשה: אני מבין שמבחינה משפטית ההגדרה ברורה – יש מעמד האישה ויש בריאות.
עבד-אלמאלכ דהאמשה: הבריאות היא של כל הציבור.
עבד-אלמאלכ דהאמשה: אני הייתי יכול להבין אם היו אומרים לנו שהדיון בוועדת העבודה והרווחה לא ימוצה, או לא יגנו על האנטרסים של הנשים.
עבד-אלמאלכ דהאמשה: כל עוד ועדת העבודה והרווחה איננה חשודה בקיפוח מגזר זה או אחר בתחום הבריאות, למה להוציא את הנושא מסמכותה?
עבד-אלמאלכ דהאמשה: לא כל דבר שנוגע לנשים חייב להגיע לוועדה למעמד האישה.
עבד-אלמאלכ דהאמשה: זו ועדה שסמכותה לדון בבריאות של כל הציבור – נשים, ילדים וכו'.
אופיר פינס-פז: אני באתי לדיון הזה כדי לשמוע.
אופיר פינס-פז: לא התחייבתי לא לפה ולא לשם.
אופיר פינס-פז: אמר כאן צבי ענבר דברים ברורים.
אופיר פינס-פז: מי שרוצה לעשות כיפופי ידיים ברמה של פוליטיקה, של כנסת זה בסדר גמור, זה מותר, זה לגיטימי, זה קורה בוועדת הכנסת כל הזמן, זה חלק מכללי המשחק.
אופיר פינס-פז: אני לא רוצה להיות שותף לזה.
אופיר פינס-פז: יעל, אם את רוצה עמדת סיעה, תעשי דיון בסיעה.
אופיר פינס-פז: אני אעשה אותו מתי שתרצי.
אופיר פינס-פז: אין פה משמעת קואליציונית לתמוך בעמדה שלך.
אופיר פינס-פז: העמדה שלך היא באופן מוחלט בניגוד לעמדתי.
אופיר פינס-פז: לא השתכנעתי שמדובר פה במעמד האישה, למרות שהבאת מומחית.
אופיר פינס-פז: יכול להיות שבשיחה יותר ארוכה, יותר ממצה היא תשכנע אותי, אבל בינתיים היא לא שיכנעה אותי.
אופיר פינס-פז: יש כאן סטטוס-קוו מאוד ברור.
אופיר פינס-פז: אני לא רואה שום סיבה מדוע אסור לוועדות אחרות לעסוק בנושאים שקשורים לנשים.
אופיר פינס-פז: אני לא מקבל את הגישה הזאת בכלל.
אופיר פינס-פז: זה לא אומר שלך אסור לעסוק בכל נושא אחר.
אופיר פינס-פז: את מציעה שינוי תקנון, את לא מבקשת רשות לדון בכל נושא.
אופיר פינס-פז: את מציעה שוועדת העבודה, הרווחה והבריאות לא תוכל לדון בנושא שלך.
אופיר פינס-פז: זה נראה לי מרחיק לכת.
אופיר פינס-פז: אני חושב שהפתרון הנכון – אני אומר את זה על דעתי – יהיה להקים ועדה קבועה משותפת לשתי הוועדות, שתדון בכל נושא של בריאות נשים.
דליה רבין-פילוסוף: עד עכשיו כל ועדה משותפת שהוקמה, ועדת העבודה והרווחה החרימה אותה.
דליה רבין-פילוסוף: בשביל זה הגענו הנה.
דליה רבין-פילוסוף: יש פה מאבקים אישיים.
אופיר פינס-פז: אם יש פה מאבקים אישיים, אני לא מוכן להיות חלק מהמאבק האישי הזה.
אופיר פינס-פז: אני רואה את העניין הזה כפי שהוא קבוע בתקנון, כפי שהוא הוצג על ידי היועץ המשפטי לכנסת.
אופיר פינס-פז: זה נראה לי עמדה מאוד מוצקה, מאוד חד משמעית ,ואני בשלב הזה בוודאי אתמוך בה.
אופיר פינס-פז: אם הסיעה תקבל החלטה אחרת, אני כמובן אהיה כפוף לעמדת הסיעה.
יעל דיין: אני לא הצעתי אף לרגע ליטול מסמכויות הוועדה של הבריאות איזה שהוא נושא שהיא חפצה בו.
יעל דיין: אני חושבת שלא נכון להתעלם מעבודה של 8,9 שנים, שהפכה להיות נוהג גם אם היא לא עוגנה בתקנון.
יעל דיין: אני עבדתי מול ועדת העבודה והרווחה כל השנים.
יעל דיין: לא היה אף פעם ויכוח.
יעל דיין: לא הגענו לוועדה הזאת אפילו לדיון על הצעות לסדר.
יעל דיין: אין כאן שום צרות עין, אלא הנמקה של נושא שאנחנו מטפלים בו.
יעל דיין: אני בכל זאת מבקשת להתחשב ב-8,9 שנים שאנחנו עוסקים בצורה סיסטמתית בנושא.
יעל דיין: אי אפשר להגיד שפתאום התעוררתי ואני חוטפת ממישהו.
יעל דיין: אני לא חוטפת מאף אחד.
יעל דיין: אנחנו עוסקים בזה מעצם מהותה של הוועדה.
יעל דיין: בכל מקום יש ייחוד לנושא ודיון נפרד.
יעל דיין: אני הצעתי, בשעתו, לגבי נושא ספציפי של הצעות לסדר בנושא סרטן השד, להקים ועדה משותפת.
יעל דיין: ועדת הכנסת קיבלה את זה.
יעל דיין: אני מוכנה גם לפתרון קבע של ועדה משותפת, שדליה רבין תעמוד בראשה.
סאלח טריף: זה נושא שונה מהבקשה שלך לשינוי התקנון.
יעל דיין: היה ולא ייכנס התיקון לתקנון, אני מבטיחה שהעבודה בעתיד תהיה כפי שהיתה עד עכשיו, זאת אומרת אנחנו נעסוק בנושאים הספציפיים ומידי פעם ועדת הבריאות תעסוק.
יעל דיין: עיני לא צרה בהם.
יעל דיין: לא ביקשתי אותם אף פעם, כשם שהם ביקשו, לבטל ישיבה או להעביר לי נושא.
יעל דיין: אלף פרחים יפרחו.
יעל דיין: כשם שאנחנו עובדים בתיאום עם כל הוועדות, אני מבקשת שנמשיך.
אופיר פינס-פז: הוא ביקש ממך לבטל ישיבות?
יעל דיין: אני בכל זאת מבקשת להתחשב בשנים שעברו ובטיפול המסור שלנו.
יעל דיין: זה לא דבר שצץ פתאום בחודש האחרון.
סאלח טריף: רבותי, אנחנו כאן בדיון בבקשה לשינוי תקנון הכנסת.
סאלח טריף: העניין של שינוי תקנון אינו דבר פשוט.
סאלח טריף: תקנון הכנסת נקבע.
סאלח טריף: היה איזה הגיון מסויים מאחורי זה.
סאלח טריף: בקטע הזה של הוועדה למעמד האישה כוועדה שהוקמה כדי לתת מעמד מיוחד גם לנושא הנשים בכנסת וגם לנושא קידום מעמד האישה בתחומים רבים, היה ברור שתהיה נגיסה כמעט בכל ועדה.
סאלח טריף: אני מבין שמכל יתר הוועדות לא היתה בעיה.
סאלח טריף: הבעיה התמקדה בנושאים שקשורים לוועדת העבודה, הרווחה והבריאות.
סאלח טריף: לפי דעתי, צריך לקיים דיון מאוד מאוד נוקב ועקרוני, וצריך גם להחליט.
סאלח טריף: ההחלטה, לפי הערכתי, לא צריכה להיות לכנסת הזאת.
סאלח טריף: אם צריכה להתקבל החלטה נכונה ועקרונית מה יותר טוב שיהיה בעתיד, זה יהיה שינוי תקנון שעכשיו נקבע אותו אבל שיחול החל מהכנסת הבאה, כי כאן יש גם מאבק של כוחות בןי אנשים שהתחילו לעסוק בעניין הזה בשתי ועדות.
סאלח טריף: לכן, בקטע הזה, אני מוכן לעוד דיון, לשמוע הצעות נוספות של מומחים ,להתייעץ עם גורמים נוספים בכנסת ולקבל החלטה בדיעה אחת ובעצה אחת עם היועץ המשפטי של הכנסת.
סאלח טריף: אם הוועדה לקידום מעמד האישה תזכה בכך שבעוד שנתיים, שלוש הנושא הזה יהיה שלה או לא יהיה שלה, אז יצאנו נשכרים, אבל בשלב הזה של התנהלות העניינים כאן, אני מציע מנגנון כזה שאם הוועדה למעמד האישה רוצה לדון בנושא מסויים בתחום הבריאות וועדת העבודה והרווחה מונעת את זה ממנה, היא תפנה אלינו כדי שנסייע לה.
דוד לב: ועדת העבודה לא יכולה למנוע ממנה.
דוד לב: היא יכולה לפרוץ גדר ולקחת לעצמה את הזכות לעשות את זה.
דוד לב: זה לא יהיה נכון, זה לא יהיה בסדר, משום שכל ועדה אחרת יכולה לעשות את זה.
סאלח טריף: כיוון שוועדת הכנסת היא הוועדה המתאמת בין הוועדות והיא הוועדה המסדירה זכויות כאלה, אני לא סתם מציע את עצמי ואת הוועדה כדי שפריצות כאלה יהיו בתיאום.
סאלח טריף: יעל, את הבאת את הוועדה לקידום מעמד האישה להתקדמות גדולה.
סאלח טריף: אם את רוצה להשיג הישג, לפחות שההישג הזה יהיה לעתיד.
יעל דיין: אין לי בעיה.
סאלח טריף: בנושאים כאלה, שאני מבין שיהיו לך על סדר היום, אני מציע שתהיה פנייה לכאן.
סאלח טריף: אני אבוא בדברים עם חבר הכנסת טל, ואנחנו ננסה ליישב את העניין הזה בצורה הטובה ביותר.
יעל דיין: כדאי שנעשה רוויזיה על השיטה הזאת בתום חודש, חודשיים, כדי להבטיח שהנושאים, אם אין עליהם הסכמה, לא חס וחלילה יישמטו.
סאלח טריף: חברת הכנסת יעל דיין, אם תבואי אלינו בנושא שהוא בעל חשיבות ושוועדת העבודה והרווחה לא טיפלה בו..
דוד לב: אדוני, אני שם דברים על דיוקם.
דוד לב: לא היה אף נושא אחד שוועדת העבודה לא דנה בו.
דוד לב: אני רוצה להזכיר ליושב-ראש הוועדה, שוועדת העבודה, הרווחה והבריאות דנה יותר מכל שאר הוועדות על פי הנתונים הסטטיסטיים של הכנסת.
דוד לב: היא דנה אפילו יותר מוועדת הכספים מבחינת ישיבות.
יעל דיין: אני מקבלת את הצעת היושב-ראש, שמורכבת א.
יעל דיין: מדיון נוסף ב.
יעל דיין: חברת הכנסת דליה רבין-פילוסוף תגיש לכבוד יושב-ראש ועדת כנסת את הפעילות המתוכננת שלנו בנושא בריאות למושב הקיץ, כאשר זה כולל הרבה מאוד סיורים בנושאי בריאות נשים שאנחנו כבר מתואמים, כמו הסיור אצל הנשים הבדואיות שחס וחלילה לא נבטל אותו.
סאלח טריף: אני מבקש להעביר לנו את זה.
סאלח טריף: אנחנו נעשה ישיבת תיאום של ראשי ועדות, ואם זה לא יוכרע – נכריע.
דוד לב: ואם לא, אדוני, אפשר להצביע על סדר היום שהיא ביקשה.
יעל דיין: אתה יכול להצביע, אבל אני אבקש התייעצות סיעתית בכל מקרה.
סאלח טריף: אני ביקשתי שנעשה עוד דיון אחרי שתביאו לנו את המסמך שלכם.
סאלח טריף: אני אבקש מחבר הכנסת טל גם להביא.
דוד לב: אני לא יכול להביא מומחים גברים, כי זה יראה שוביניסטי, ואני לא רוצה שזה ייראה כך.
דוד לב: אני רוצה שתתחשב בזה שאני לא יכול להביא מומחים גברים.
דוד לב: 2.
דוד לב: קביעת ועדה לדיון בהצעות חוק.
סאלח טריף: קביעת ועדה לדיון בהצעות חוק.
סאלח טריף: הצעת חוק יסוד נשיא המדינה (תיקון - תנאי בן זוג של נשיא המדינה), של חבר הכנסת סילבן שלום.
סאלח טריף: הצעת חוק יסוד הממשלה (תיקון - תנאי בן זוג של ראש הממשלה), של חבר הכנסת סילבן שלום.
סאלח טריף: נשמעה ההצעה להעביר את הצעת החוק לוועדה משותפת של ועדת הכספים וועדת החוקה, חוק ומשפט של הכנסת.
סאלח טריף: זאת האכסניה הנכונה, אדוני היועץ?
צבי ענבר: היא יכולה להיות אכסניה נכונה.
צבי ענבר: מבחינה עניינית נכון להעביר את זה לחוקה, מפני שיש מקום לקבוע אם אשת ראש הממשלה זאת אישה פרטית, או שמוטלים עליה חובות.
צבי ענבר: זה עניין של תפיסה.
צבי ענבר: תפקידה של ועדת הכספים לקבוע את התנאים.
סאלח טריף: טוב, ועדת כספים וחוקה, כאשר היושב ראש יהיה מוועדת הכספים.
סאלח טריף: אני מבקש שיהיו בה 6 חברים.
צבי ענבר: אם זה תיקון חוק יסוד, זה צריך להיות יושב-ראש מוועדת חוקה.
סאלח טריף: אוקיי, חוקה וכספים, כאשר היושב-ראש מחוקה.
סאלח טריף: הצעת חוק יסוד ירושלים (תיקון - שטח השיפוט פעילות שלטונית), של חבר הכנסת יהושע מצא.
סאלח טריף: ועדת החוקה, מי בעד?
יאיר פרץ: ועדת הפנים.
סאלח טריף: זה חוק יסוד.
יאיר פרץ: אז ועדה שמורכבת משתי הוועדות.
סאלח טריף: אוקיי, חוקה ופנים, כאשר יעמוד בראשה חבר הכנסת אמנון רובינשטיין.
אתי בן-יוסף: גם 6 חברים?
סאלח טריף: הצעת חוק שירותי הדת היהודיים, התש"ס- 2000, של חבר הכנסת רומן ברונפמן.
סאלח טריף: יש הצעות להעביר את הצעת החוק לוועדת הכלכלה או לוועדת הפנים.
סאלח טריף: זה נושא לוועדת הפנים.
סאלח טריף: מי בעד להעביר לוועדת הפנים?
סאלח טריף: ה צ ב ע ה בעד – 6 נגד – 0 אושר הצעת חוק הכנסת (תיקון – הוועדה המסדרת), התש"ס – 2000.
סאלח טריף: הצעת חוק הכנסת (תיקון – הוועדה המסדרת), התש"ס –2000.
אופיר פינס-פז: אתה יודע שאני הגשתי הצעת חוק פרטית.
אופיר פינס-פז: אני הבנתי שזה על פי בקשתך ועל פי בקשתו של בורג.
סאלח טריף: אנחנו נקדם לך אותה.
אופיר פינס-פז: היא תעלה בשבוע הבא למליאה.
סאלח טריף: אנחנו מדברים על הצעת חוק שתסדיר את נושא הוועדה המסדרת.
סאלח טריף: הוספת סעיף 2א (א) "מוקדם ככל האפשר לאחר היבחרה, תבחר הכנסת ועדה מסדרת, בה תהיינה מיוצגות כל הסיעות.
סאלח טריף: (ב) הוועדה המסדרת תביא לאישור הכנסת הצעה בדבר הרכב הוועדות הקבועות.
סאלח טריף: (ג) לוועדה המסדרת יהיו, עד לבחירתה של ועדת הכנסת, סמכויות ועדת הכנסת הנוגעות לסדרי הבית ולדיוני הכנסת".
אופיר פינס-פז: אגב, שלי זה אותו נוסח.
אריה האן: אני מציע שתעביר את זה מחר.
סאלח טריף: תעביר את זה מחר.
סאלח טריף: צבי, בעניין הזה אין הרבה התחכמויות.
סאלח טריף: הוועדה המסדרת היא ועדת כנסת עד שיש ועדה קבועה.
דוד לב: כל עוד אתה לא יכול לכנות את הוועדה הזאת ועדת כנסת, אתה מכנה אותה ועדה מסדרת והיא עושה בדיוק את אותו דבר.
צבי ענבר: לא יהיו לה סמכויות, למשל, בנושא חסינות, אבל יהיו לה סמכויות בכל מה שנוגע לסידרי הבית.
צבי ענבר: זה כל מה שהיא עושה היום, רק שמעתה זה יהיה מעוגן סוף סוף בחוק.
צבי ענבר: אני בכלל משתדל שכל הדברים שנמצאים בנוהג ובנוהל יהיו בחוק ובתקנות.
סאלח טריף: רבותי, אנחנו מאשרים את זה לקריאה ראשונה, כאשר אנחנו מחכים לך, אופיר, עד שתעביר את זה מחר.
סאלח טריף: בוקר טוב רבותיי, אני מתכבד לפתוח את ישיבת הוועדה.
סאלח טריף: בשל ההתרחשויות שהיו, נסיגת צה"ל מלבנון, המצב בגבול הצפון, ראה לנכון יושב ראש הכנסת לקיים מחר ישיבה ביישובי הצפון.
סאלח טריף: אדוני המזכיר, הישיבה אמורה להתקיים בקריית שמונה?
סגן מזכיר הכנסת דוד לב: בראש פינה.
סאלח טריף: נמצא לפניי מכתבו של מזכיר הכנסת, ובו הוא מבקש, שמחר, יום חמישי, 25 במאי, בשעה ארבע אחר-הצהרים, תתקיים ישיבה נוספת בראש פינה לאור המצב המיוחד.
סאלח טריף: אני סבור שהצעתו של יושב ראש הכנסת היא במקומה, טוב תעשה הכנסת אם היא לא תהיה מנותקת ממה שקורה במדינה בכלל ובצפון בפרט.
סאלח טריף: אני חושב שהמצב מחייב נוכחות שלנו עם תושבי הצפון.
סאלח טריף: נראה לי שיש מקום לקיום הישיבה מחר, אני מקווה שתהיה היענות מלאה של חברי הכנסת, ואני מבקש לאשר את קיום הישיבה ביום חמישי.
סאלח טריף: האם יש הערות כלשהן או התנגדויות?
צבי ענבר: אין הערות.
סאלח טריף: אם כך, אושרה בקשתו של יושב ראש הכנסת.
אריה האן: ראשי יישובי הצפון מבקשים להגיע לישיבה ולהביע את דברם, האם הדבר מהווה בעיה?
סאלח טריף: בהחלט, לא מדובר בישיבת ועדה.
סגן מזכיר הכנסת דוד לב: ועדת הכנסת נתנה מדי פעם היתר לאנשים לשאת דברם בעת ישיבות כנסת, אומנם בתקנון כתוב: ראשי מדינות וכו', האם במסגרת היכולת הזאת של ועדת הכנסת יש אפשרות לאפשר להם לדבר?
אריה האן: ליצור תקדים?
סגן מזכיר הכנסת דוד לב: האם הדבר אפשרי מבלי ליצור תקדים ולאפשר לאנשים לדבר מהמקום?
צבי ענבר: הייתי מציע ליושב ראש הכנסת לקבוע כך, ראשית, האורחים מהיישובים השונים יישבו כאורחים.
צבי ענבר: שנית, חברי הכנסת יאמרו את דברם, יתקיים דיון אישי, בסיום הדיון האישי יאמר יושב ראש הכנסת, ישיבת הכנסת נסתיימה וכעת נקיים כאן שיחה עם הנוכחים.
צבי ענבר: הוא ירד מהדוכן של יושב ראש הכנסת, לא יהיה פרוטוקול וחברי הכנסת פשוט ייפגשו עם האורחים, דבר זה לא ייצור תקדים.
אריה האן: מסתבר שנתלינו באילנות גבוהים, כי זאת התוכנית שנקבעה, אך לפנות בוקר פנו אלינו ראשי יישובי הצפון ואמרו, אנחנו לא יכולים לברוח מיישובנו, אנחנו מבקשים רשות דיבור בתחילת הישיבה או במהלכה.
אריה האן: מה שצבי ענבר הציע זה בעצם מה שנקבע אמש עם יושב ראש הכנסת, אבל בקשתם של ראשי היישובים הייתה, שלא ירתקו אותם לכמה שעות מחוץ ליישובים.
סאלח טריף: אני מציע שנקבע נוהל מיוחד לאותה ישיבה.
סאלח טריף: אני מניח שיגיעו מספר רב של חברי כנסת, נקבע זמן לדיון אישי.
אריה האן: על פי התקנון, יושב ראש הכנסת קבע את הזמן בדיון אישי, שלוש דקות לכל נואם.
ראובן ריבלין: אני מניח שיהיו לפחות 50 חברי כנסת, אני מוכן לקבל את הצעתו של חבר הכנסת דהאמשה, סגן יושב ראש הכנסת, שאומר, במקום דיון אישי נקיים דיון סיעתי, דיון סיעתי בן שעתיים, לכל סיעה יוקצב זמן ובלבד שחבר כנסת שמדבר מטעם סיעתו לא ידבר למעלה מחמש דקות.
סאלח טריף: שלוש דקות.
ראובן ריבלין: מקובל.
אריה האן: בדיון סיעתי, הסיעות הגדולות "נדפקות".
צבי ענבר: פיתוח רעיון שזרק כאן דוד לב, שהציע כי לאחר ישיבת הכנסת תתקיים ישיבת ועדה ובה האורחים יוכלו לדבר.
סאלח טריף: לא נראה לי.
צבי ענבר: ההצעה שלי, שוועדת הכנסת תציע היום למליאת הכנסת, לבחור ועדה לנושא המצב ביישובי הצפון, הוועדה תורכב מכל חברי הכנסת.
ראובן ריבלין: בזמנו של שילנסקי קיימנו ישיבת כנסת בקריית שמונה.
סגן מזכיר הכנסת דוד לב: היא לא הייתה פורמלית.
צבי ענבר: מליאת הכנסת תקים את הוועדה ותקבע שמשך כהונתה של הוועדה יהיה יום אחד.
צבי ענבר: ועדת הכנסת תיקרא: הוועדה לעניין מצב היישובים בצפון, הרכבה כולל את כל חברי הכנסת.
אריה האן: מתי ידונו בנושא?
צבי ענבר: מקיימים ישיבת ועדה.
אריה האן: יושב ראש הכנסת לא רוצה ישיבת ועדה, הוא מבקש ישיבת מליאה.
צבי ענבר: אם רוצים ישיבת מליאה, בבקשה, ישיבת המליאה תהיה ישיבה קצרה ואחר כך הישיבה תתקיים מעין ישיבת ועדה.
אריה האן: הבעיה היא כזאת, ראשית, הם רוצים לדבר.
אריה האן: שנית, חברי הכנסת אמרו, אנחנו לא רוצים לנסוע לצפון ולשמוע רק את הנציגים מדברים, גם אנחנו רוצים לבוא לידי ביטוי, לכן היושב ראש ביקש דיון אישי, שכל אחד יוכל לדבר.
סגן מזכיר הכנסת דוד לב: תלוי במספר חברי הכנסת שיגיעו, בקריית שמונה היו 40 חברי כנסת.
ראובן ריבלין: דיון אישי ובלבד שהוא מסתיים בשעה שמונה בערב.
אריה האן: אני מבקש להציע משהו, היושב ראש דיבר על שלוש דקות, בואו נרד לשתי דקות, הרי יש גם נאומים בני דקה והם אכן בני דקה, אז אלו יהיו נאומים קצרים של שתי דקות, כך אפשר לסיים את ישיבת המליאה לאחר שעתיים ולקיים ישיבה בת חצי שעה ליישובי הצפון.
ראובן ריבלין: אני מציע לאפשר למספר אנשים מהסיעה לדבר חמש דקות, וכל השאר שתי דקות.
ראובן ריבלין: ראש סיעה ידבר חמש דקות והשאר ידברו שתי דקות.
סגן מזכיר הכנסת דוד לב: אם נותנים לראש סיעה חמש דקות, יש 17 סיעות וכך גמרת כמעט שעתיים.
ראובן ריבלין: אפשר לקבוע, ראש סיעה המונה למעלה מחמישה חברים.
אריה האן: יכול להיות שיגיע גם ראש הממשלה.
עבד-אלמאלכ דהאמשה: נקיים דיון סיעתי עם אפשרות לחלוקה.
סאלח טריף: רבותיי, אני מציע כך, ישיבת המליאה תתקיים באורך של שעתיים ולאחר מכן נקדיש חצי שעה לתושבים.
סאלח טריף: אם הכנסת כולה תדבר במשך שעתיים, התושבים יכולים לדבר במשך חצי שעה.
אליעזר כהן: אני מציע שנקצה זמן קצר לראשי סיעות ואפילו לראש הממשלה.
סאלח טריף: אני מציע דיון סיעתי.
אופיר פינס-פז: סיעתי ולא אישי?
סאלח טריף: אחרת אין גבול.
סאלח טריף: אם כך, אני מציע דיון סיעתי בן שעתיים, לאחר מכן דיון פתוח עם התושבים.
ראובן ריבלין: ישיבת ועדה.
סגן מזכיר הכנסת דוד לב: נועלים את ישיבת המליאה ופותחים ישיבת ועדה.
אופיר פינס-פז: אני מניח שהשיחה עם ראשי היישובים צריכה יותר מחצי שעה, אני מציע שנקדיש לכך שעה.
סאלח טריף: נכבדי, חצי שעה תהפוך לשעה, אני אומר חצי שעה אבל זה יארך שעה.
ראובן ריבלין: אם בשעתיים הראשונות מקיימים את ישיבת הכנסת בראש פינה ורק לאחר מכן תתקיים הישיבה עם ראשי היישובים, חברי הכנסת ילכו.
ראובן ריבלין: לכן אני מציע, שהישיבה הראשונה תהיה ישיבה עם ראשי היישובים, כלומר, השעה הראשונה תהיה עם האורחים ולאחר מכן ישיבת כנסת.
סאלח טריף: אין תקדים לכך, שאורחים מדברים בישיבת כנסת.
אריה האן: נקבע שבין השעות ארבע ועד שש אחר הצהרים תתקיים ישיבת המליאה, בין השעות שש לשבע בערב ישיבה עם ראשי היישובים.
אריה האן: אפשר להעביר היום הצעה במליאה, שמליאת הכנסת תהפוך לוועדה ליום אחד.
סאלח טריף: לסיכום, דיון סיעתי בן שעתיים שיתקיים בשעה ארבע עד שש, משש ועד שבע ישיבת ועדה פתוחה לדיון פתוח.
צבי ענבר: אם כך, ועדת הכנסת תציע כעת למליאת הכנסת בישיבתה היום, להקים ועדה לנושא יישובי הצפון המורכבת מכל חברי הכנסת.
צבי ענבר: משך כהונתה של הוועדה תהיה ליום חמישי, כ' באייר התש"ס.
צבי ענבר: ועדה מיוחדת לפי סעיף 17, למעט חברי הממשלה ויושב ראש הכנסת.
צבי ענבר: את מי ועדת הכנסת ממליצה למנות כיו"ר הוועדה המיוחדת?
אתי בן-יוסף: את יו"ר ועדת הכנסת.
להלן זמני החלוקה: סיעה בת שלושה או ארבעה חברים תקבל 4 דקות.
להלן זמני החלוקה: שתי סיעות כאלה כפול 4 דקות, סך הכל 8 דקות.
להלן זמני החלוקה: סיעה בת חמישה או שישה חברים תקבל שש דקות.
להלן זמני החלוקה: חמש סיעות כפול שש דקות, סך הכל 30 דקות.
להלן זמני החלוקה: סיעת האיחוד הלאומי, 8 דקות.
להלן זמני החלוקה: סיעת מר"צ, 10 דקות.
להלן זמני החלוקה: שלוש הסיעות הגדולות, 16 דקות.
עבד-אלמאלכ דהאמשה: עם אפשרות לפיצול.
סאלח טריף: בהחלט עם פיצול.
מיכאל איתן: סתם לוליינות וקרקס.
מיכאל איתן: אם ועדת הפנים תתכנס וכל חברי הכנסת יבואו לשמוע - - -
סאלח טריף: אנחנו קובעים ישיבה מסודרת שכוללת את כל חברי הכנסת.
סגן מזכיר הכנסת דוד לב: נציגי היישובים רוצים לדבר, אם אתה מגדיר זאת כישיבה פורמלית של מליאת הכנסת, הם לא יוכלו לדבר.
סגן מזכיר הכנסת דוד לב: לכן אנחנו מקיימים ישיבת מליאה בדיון סיעתי, לאחר מכן ישיבת ועדה ואז הם יכולים לדבר כפי שמדברים בכל ישיבות הוועדה.
מיכאל איתן: לכן אני שואל, אם הישיבה היא ישיבת ועדה, מדוע אי אפשר שזאת תהיה ישיבת אחת הוועדות הקבועות כמו למשל, ועדת הפנים של הכנסת, או ועדת הכספים, תבחרו ועדה אחרת, אבל למה לעשות צחוק ולהקים ועדה של כל חברי הכנסת?
מיכאל איתן: זה קשקוש, זאת בדיחה.
צבי ענבר: זאת גם אפשרות.
צבי ענבר: בהצעה שלי אנחנו מתעלמים מכמה דברים, ראשית, אנחנו אומרים כל הכנסת, אבל יש בעיה, אני לא רוצה לומר במפורש, פרט ליושב ראש הכנסת, על פי תקנון הכנסת, יושב ראש הכנסת לא יכול להיות חבר בשום ועדה.
סאלח טריף: הוא יכול להיות נוכח בכל ועדה.
אריה האן: צבי, בתחילה הצעת הצעה טובה יותר, שיושב ראש הכנסת מודיע, ישיבת הכנסת נעולה, אחר כך כולם נשארים לדיון פתוח עם ראשי היישובים.
צבי ענבר: נראה לי שזאת ההצעה החלקה ביותר.
צבי ענבר: נקיים ישיבת מליאה, בתום הישיבה, יושר ראש הישיבה מודיע: הישיבה נעולה.
צבי ענבר: לאחר מכן יתקיים דיון פתוח עם התושבים.
מיכאל איתן: היא גם שומרת על כבוד הכנסת.
מיכאל איתן: זה תקדים מאוד מסוכן, שמחליטים שכל המליאה הופכת לוועדה, מחר יגידו, תעשו את זה גם פה, למה רק בראש פינה?
מיכאל איתן: מוסד שמשנה את הכללים ואת החוקים שלו בכל רגע, הוא מאבד את הפרופורציות.
סאלח טריף: למה ראש פינה ולא קריית שמונה?
אריה האן: ביקשנו ללכת לקריית שמונה או לאחד הקיבוצים הסמוכים.